Մենք չենք ընդունել այդ փաստարկը, որովհետեւ այդտեղ իրավունքի վերաբերյալ վեճ գոյություն չունի, ընդամենը գործ է գնում հայրության ճանաչման մասին, այսինքն՝ ինչ-որ մեկի հայրության ճանաչումը մեկ այլ երեխայի համար ուղղակիորեն իրավունքներ եւ պարտականություններ չի առաջացնում, որովհետեւ ժառանգության ընդունումը մեկ այլ հարց է, հայրության ճանաչումը՝ մեկ այլ հարց։ Ինչ-ինչ պատճառներով, մեր համար անհասկանալի հիմնավորումներով Վերաքննիչը բեկանեց այդ դատական ակտը՝ նշելով, որ առկա է իրավունքի վերաբերյալ վեճ։ Մենք Վերաքննիչ դատարանի որոշումը բողոքարկեցինք Վճռաբեկ դատարան, սակայն այն վերադարձրեց դիմումը՝ գտնելով, որ դիմումը վարույթ ընդունելու հիմքեր առկա չեն։ Մենք ներկայում պատրաստվում ենք ներկայացնել այդ հարցով Սահմանադրական դատարան՝ տվյալ նորմի սահմանադրականության հետ կապված։